Παλαιοχριστιανικά και βυζαντινά μνημεία της Θεσσαλονίκης

Η πόλη της Θεσσαλονίκης, για αρκετούς αιώνες η δεύτερη σημαντική πόλη της Βυζαντινής Αυτοκρατορίας, έπαιξε σημαντικό ρόλο για τον Χριστιανισμό κατά τον Μεσαίωνα ως σημαντικό οικονομικό και πολιτιστικό κέντρο στην ευρύτερη περιοχή της Βαλκανικής χερσονήσου και κοσμήθηκε από πλείστα κτίρια και μνημεία - ιδιάιτερης αρχιτεκτονικής αξίας - που διασώζονται έως και σήμερα. Λόγω της σημασίας της Θεσσαλονίκης κατά την παλαιοχριστιανική και βυζαντινή περίοδο, η πόλη περιέχει αρκετά παλαιοχριστιανικά μνημεία που συνέβαλαν σημαντικά στην ανάπτυξη της βυζαντινής τέχνης και αρχιτεκτονικής σε ολόκληρη την Βυζαντινή Αυτοκρατορία και την Σερβία. 

Η εξέλιξη της αυτοκρατορικής βυζαντινής αρχιτεκτονικής και η ευημερία της Θεσσαλονίκης συμβαδίζουν, ιδιαίτερα κατά τα πρώτα χρόνια της Βυζαντινής Αυτοκρατορίας, όταν η πόλη συνέχιζε να ακμάζει. Παρά την κατάληψη της Θεσσαλονίκης από την Οθωμανική Αυτοκρατορία το 1430, τα παλαιοχριστιανικά μνημεία δεν καταστράφηκαν και ταξιδιώτες όπως ο Παύλος Λουκάς και ο Αμπντούλ Μετζίτ Α΄ καταγράφουν τον πλούτο της πόλης ως προς τα χριστιανικά μνημεία κατά την διάρκεια του ελέγχου της πόλης της Θεσσαλονίκης από τους Οθωμανούς.

Το 1988 δεκαπέντε μνημεία, που χρονολογούνται από τα Παλαιοχριστιανικά Χρόνια (4ος αι. μΧ) εως και την Υστεροβυζαντινή Περίοδο (13ος - 14ος αι.), εντάχθηκαν στον κατάλογο Μνημείων Παγκόσμιας Κληρονομιάς της UNESCO.

* Τα βυζαντινά τείχη της Θεσσαλονίκης (4ος - 5ος αι.)
* Η Ροτόντα του Αγίου Γεωργίου (4ος αι.)
* Η βασιλική της Παναγίας Αχειροποίητου (5ος αι.)
* Ο Ναός του Οσίου Δαυίδ (Μονή Λατόμου) (6ος αι.)
* Η βασιλική του Αγίου Δημητρίου (7ος αι.)
* Ο Ναός της Αγίας Σοφίας (8ος αι.)
* Ο Ναός της Παναγίας των Χαλκέων (11ος αι.)
* Ο Ναός της Αγίας Αικατερίνης (13ος αι.)
* Η Μονή Βλατάδων (14ος αι.)
* Ο Ναός του Σωτήρος (14ος αι.)
* Ο Ναός του Προφήτη Ηλία (14ος αι.)
* Ο Ναός των Αγίων Αποστόλων (14ος αι.)
* Ο Ναός του Αγίου Παντελεήμονα (14ος αι.)
* Ο Ναός του Αγίου Νικολάου του Ορφανού (14ος αι.)
* Τα Βυζαντινά Λουτρά (14ος αι.)

## Φωτογραφίες

File:Wallsthess.jpg|Βυζαντινά Τείχη της Θεσσαλονίκης
File:Rotonda S. Giorgio di Salonicco - panoramio.jpg|Ροτόντα του Αγίου Γεωργίου 
File:Thessalonikki, Greece 5 Old Church 4.jpg|Παναγίας της Αχειροποίητου
File:Church of Saint Demetrios - panoramio.jpg|Αγίου Δημητρίου
File:Latomou Monastery View.jpg|Μονή Λατόμου
File:Αγία Σοφία, Θεσσαλονίκη 3859.jpg|Ναός της Αγίας Σοφίας
File:THES Panaghia Chalkeon 5944.JPG|Ναός της Παναγίας των Χαλκέων
File:Saint Pantaleon Church in Thessaloniki by George Groutas.jpg|Ναός του Αγίου Παντελεήμονα
File:07Thessaloniki 12 Apostel02.jpg|Ναός των Αγίων Αποστόλων
File:Agios Nikolaos Orfanos - panoramio.jpg|Ναός του Αγίου Νικολάου του Ορφανού
File:Ναός Αγίας Αικατερίνης, Θεσσαλονίκη 1953.jpg|Ναός της Αγίας Αικατερίνης
File:Transfiguration of Jesus Church in Thessaloniki by George Groutas.jpg|Ναός του Σωτήρος
File:Monastery of the Vlatades 09.jpg|Μονή Βλατάδων  
File:Church of Prophet Elias 01.jpg|Ναός του Προφήτη Ηλία
File:Βυζαντινό λουτρό Άνω Πόλης 1788.jpg|Βυζαντινά Λουτρά


## Σημειώσεις - παραπομπές


## Εξωτερικοί σύνδεσμοι
* Μνημεία Πολιτιστικής Κληρονομιάς της UNESCO
* Παλαιοχριστιανικά και Βυζαντινά Μνημεία της Θεσσαλονίκης 

Κατηγορία:Μνημεία Παγκόσμιας Κληρονομιάς στην Ελλάδα